《骤雨》
元代·方回

道妙无生有，神凝气孕形。
为谁膏草木，何物起雷霆。
本质端能受，元功同独灵。
老夫已枯槁，衰白肯新青。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。